Έναρξη υποβολής Αιτήσεων για δικαίωμα Στέγασης στις Φοιτητικές Εστίες σε Λάρισα και Καρδίτσα 
Ακαδ. Έτους 2026-2027

30 - 04 - 2026

Ενημερώνουμε τους φοιτητές/τριες των Τμημάτων του Πανεπιστημίου Θεσσαλίας με έδρα την Λάρισα και την Καρδίτσα, που επιθυμούν στέγαση στις Φοιτητικές Εστίες, ότι θα υποβάλλουν ηλεκτρονικά την Αίτηση μέσω της διαδικτυακής πλατφόρμας του Π.Θ. (https://merimna.uth.gr/) χρησιμοποιώντας τους κωδικούς του ιδρυματικού τους λογαριασμού (απαιτείται χρήση VPN). 

Οι φοιτητές που αιτούνται Στέγαση αιτούνται ταυτόχρονα και Σίτιση, οπότε απαιτείται να επιλέξουν την ένδειξη: «Στέγαση και Σίτιση» προκειμένου να υποβάλουν αίτηση.

Οι αιτήσεις θα υποβάλλονται από τη Τρίτη 5 Μαΐου έως και τη Πέμπτη 21 Μαΐου 2026.

ΠΡΟΣΟΧΗ: Οι φοιτητές/τριες που ενδιαφέρονται μόνο για την δωρεάν σίτιση, θα ενημερωθούν με νεότερη ανακοίνωση για την υποβολή της αίτησής τους.
Απαραίτητες προϋποθέσεις για την υποβολή είναι: α) η έκδοση Πράξης Διοικητικού Προσδιορισμού Φόρου 2025 (πρώην Εκκαθαριστικό Σημείωμα) και β) Βεβαίωση σχετικά με την εκπλήρωση προηγούμενης οικονομικής υποχρέωσης προς τις Φοιτητικές Εστίες, που χορηγείται από το Αυτοτελές Τμήμα Σίτισης και Στέγασης.



Αυτοτελές Τμήμα Σίτισης και Στέγασης
